ই পি চেলিশেভ
ই পি চেলিশেভ পুরো নাম ইউজিন পেট্রোভিচ চেলিশেভ (রুশ: Евгений Петрович Челышев) (২৭ অক্টোবর ১৯২১ - ১৩ জুলাই ২০২০ ) ছিলেন সোভিয়েত রাশিয়ার একজন অগ্রগণ্য ভারততত্ত্ববিদ, শিক্ষাবিদ এবং বিশিষ্ট ব্যক্তিত্ব। তিনি ১৯৮৭ খ্রিস্টাব্দে সোভিয়েত রাশিয়ার সায়েন্স একাডেমির পূর্ণ-সময়ের সদস্য ছিলেন এবং তিনি দীর্ঘদিন (১৯৮৮-২০০২) মস্কো বিশ্ববিদ্যালয়ের ইনস্টিটিউট অব ইন্টারন্যাশনাল রিলেশনস্-এ ভারতীয় ভাষা ও সাহিত্যের বিভাগীয় প্রধানের পদ অলংকৃত করেন। রাশিয়ান একাডেমি অফ সায়েন্সেসের প্রেসিডিয়াম সদস্যও ছিলেন তিনি। স্বামী বিবেকানন্দের ভক্ত অধ্যাপক চেলিশেভ ত্রিশ বছরের বেশি সময় ধরে সোভিয়েত রাশিয়ায় বিবেকানন্দ চর্চা ও বিবেকানন্দ গবেষণায় যুক্ত ছিলেন। ২০০২ খ্রিস্টাব্দে ভারত সরকার সাহিত্য ও শিক্ষাক্ষেত্রে অসামান্য অবদানের জন্য দেশের সর্বোচ্চ তৃতীয় পুরস্কার পদ্মভূষণ প্রদান করে।